ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱦᱟᱡᱽ ᱜᱷᱟᱴ

ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱦᱟᱡᱽ ᱜᱷᱟᱴ, ᱡᱟᱦᱟᱸ ᱫᱚ ᱡᱮ.ᱮᱞ.ᱮᱱ. ᱡᱟᱦᱟᱡᱽ ᱜᱷᱟᱴ ᱟᱨ ᱱᱦᱟᱣᱟ ᱥᱮᱵᱟ ᱡᱟᱦᱟᱡᱽ ᱜᱷᱟᱴ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱢᱩᱸᱫᱽᱨᱟ ᱡᱟᱦᱟᱡᱽ ᱜᱷᱟᱴ ᱛᱟᱭᱚᱢ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱠᱚᱱᱴᱮᱱᱟᱨ ᱡᱟᱦᱟᱡᱽ ᱜᱷᱟᱴ ᱠᱟᱱᱟ ᱾ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱦᱟᱡᱽ ᱜᱷᱟᱴ ᱴᱨᱟᱥᱴ ᱚᱴᱚᱨᱤᱴᱤ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱ, ᱱᱚᱣᱟ ᱫᱚ ᱱᱟᱵᱤ ᱢᱩᱢᱵᱟᱭ, ᱨᱟᱭᱜᱟᱲ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ ᱨᱮ ᱟᱨᱚᱵᱽ ᱫᱚᱨᱭᱟ ᱨᱮᱱᱟᱜ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱦᱟᱡᱽ ᱜᱷᱟᱴ ᱫᱷᱟᱹᱨᱤᱡ ᱱᱟᱵᱤ ᱢᱩᱢᱵᱟᱭ ᱨᱮᱱᱟᱜ ᱱᱚᱰᱟᱞ ᱥᱚᱦᱚᱨ ᱫᱚ ᱴᱷᱟᱱᱮ ᱠᱨᱤᱠ ᱞᱮᱠᱟᱛᱮ ᱥᱮᱜᱴᱮᱨᱟ ᱾ ᱱᱚᱣᱟ ᱫᱚ ᱢᱩᱢᱵᱟᱭ ᱡᱟᱦᱟᱡᱽ ᱜᱷᱟᱴ ᱛᱟᱭᱚᱢ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱢᱩᱬ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱢᱚᱦᱟᱨᱟᱥᱴᱨᱚ ᱟᱨ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱦᱚᱸ ᱾ ᱱᱚᱣᱟ ᱥᱟᱫᱷᱟᱨᱚᱱ ᱧᱩᱛᱩᱢ ᱫᱚ ᱱᱚᱸᱰᱮ ᱢᱮᱱᱟᱜ ᱱᱦᱟᱣᱟ ᱟᱨ ᱥᱮᱵᱟ ᱟᱹᱛᱩ ᱨᱮᱱᱟᱜ ᱧᱩᱛᱩᱢ ᱠᱷᱚᱱ ᱤᱫᱤ ᱟᱠᱟᱱᱟ ᱾ ᱱᱚᱣᱟ ᱫᱚ ᱯᱟᱪᱮ ᱰᱮᱰᱤᱠᱮᱴᱮᱰ ᱯᱷᱨᱮᱴ ᱠᱚᱨᱤᱰᱚᱨ ᱨᱮᱱᱟᱜ ᱴᱟᱨᱢᱤᱱᱟᱞ ᱦᱚᱸ ᱠᱟᱱᱟ ᱾ ᱱᱟᱜᱟᱢ ᱡᱟᱦᱟᱡᱽ ᱜᱷᱟᱴ ᱫᱚ᱒᱖ ᱢᱮ ᱑᱙᱘᱙ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱢᱩᱸᱫᱽᱨᱟ ᱡᱟᱦᱟᱡᱽ ᱜᱷᱟᱴ ᱛᱟᱭᱚᱢ ᱡᱮ.ᱮᱱ. ᱡᱟᱦᱟᱡᱽ ᱜᱷᱟᱴ ᱫᱚ ᱥᱤᱧᱚᱛ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱠᱚᱱᱴᱮᱱᱟᱨ ᱦᱮᱸᱰᱞᱤᱝ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱒᱐᱑᱖ ᱟᱨ ᱒᱐᱒᱑ ᱥᱟᱞ ᱛᱟᱞᱟ ᱨᱮ ᱞᱮᱛᱟᱲ ᱔ ᱢᱤᱞᱤᱭᱚᱱ ᱴᱤᱭᱩ ᱮ ᱯᱟᱨᱚᱢᱮᱜᱼᱟ ᱾ ᱥᱩᱵᱤᱫᱷᱟ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱦᱟᱡᱽ ᱜᱷᱟᱴ ᱴᱨᱟᱥᱴ ᱫᱚ ᱠᱚᱱᱴᱮᱱᱟᱨ ᱴᱟᱨᱢᱤᱱᱟᱞ ᱡᱮ.ᱮᱱ.ᱯᱤ.ᱴᱤ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ ᱾ ᱱᱚᱸᱰᱮ ᱫᱚ ᱯᱮᱭᱟ ᱵᱮᱨᱛᱷ ᱥᱟᱶᱛᱮ ᱖᱘᱐ ᱢᱤᱴᱚᱨ (᱒,᱒᱓᱐ ᱯᱷᱤᱴ) ᱡᱤᱞᱤᱧ ᱢᱮᱱᱟᱜᱼᱟ ᱾ ᱦᱮᱡ ᱥᱮᱱ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱦᱟᱡᱽ ᱜᱷᱟᱴ ᱠᱷᱚᱱ ᱢᱩᱬ ᱞᱩᱜᱽᱲᱤ ᱵᱟᱦᱨᱮ ᱵᱷᱮᱡᱟ, ᱮᱱᱮᱡ ᱡᱚᱝᱟᱜ ᱡᱤᱱᱤᱥ, ᱞᱩᱜᱽᱲᱤ ᱢᱤᱥᱤᱱ, ᱵᱟᱝ ᱡᱟᱝ ᱟᱜ ᱡᱤᱞ, ᱠᱮᱢᱤᱥᱴᱨᱤ ᱟᱨ ᱨᱟᱱ ᱢᱮᱱᱟᱜᱼᱟ ᱾ ᱢᱩᱬ ᱤᱱᱯᱚᱨᱴ ᱠᱮᱢᱤᱥᱴᱨᱤ, ᱢᱤᱥᱤᱱᱟᱨᱤ ᱯᱞᱟᱥᱴᱤᱠ, ᱵᱤᱡᱽᱞᱤ ᱢᱤᱥᱤᱱᱟᱨᱤ, ᱥᱟᱠᱟᱢ ᱥᱩᱱᱩᱢ ᱟᱨ ᱮᱞᱭᱩᱢᱤᱱᱤᱭᱚᱢ ᱟᱨ ᱮᱴᱟᱜ ᱵᱟᱝ ᱢᱮᱬᱦᱮᱫ ᱫᱷᱟᱹᱛᱩ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱦᱟᱡᱽ ᱜᱷᱟᱴ ᱫᱚ ᱰᱮᱦᱮᱨ ᱛᱮᱫ ᱢᱚᱦᱟᱨᱟᱥᱴᱨᱚ, ᱢᱚᱫᱷᱭᱚ ᱯᱨᱚᱫᱮᱥ, ᱜᱩᱡᱽᱨᱟᱛ, ᱠᱚᱨᱱᱟᱴᱚᱠ ᱟᱨ ᱥᱟᱶᱛᱮ ᱰᱷᱮᱨ ᱛᱮᱫ ᱠᱚᱧᱮ ᱥᱤᱧᱚᱛ ᱠᱷᱚᱱ ᱦᱤᱡᱩᱜᱟᱜ ᱟᱨᱵᱟᱝ ᱱᱚᱸᱰᱮ ᱠᱷᱚᱱ ᱥᱮᱱᱚᱜᱟᱜ ᱠᱟᱨᱜᱚ ᱦᱮᱡ ᱥᱮᱱ ᱮ ᱥᱟᱸᱵᱽᱲᱟᱣᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱦᱟᱡᱽ ᱜᱷᱟᱴ ᱴᱨᱟᱥᱴ (JNPT) Jawaharlal Nehru Custom House